ഉറക്കംകെടുത്തി കാട്ടാനക്കൂട്ടം ചെറുപുഴ: ചെറുപുഴ പഞ്ചായത്തിലെ ഏഴാം വാര്ഡില്പ്പെട്ട പുളിയിട്ട പൊയിലില് കൃഷിയിടത്തില് കാട്ടാനക്കൂട്ടമിറങ്ങി നാശം വിതച്ചു. അഴകംപറമ്ബില് ടോമിയുടെ കമുകുകളാണ് നശിപ്പിച്ചത്. കാട്ടാന ഭീതികാരണം പൂവന്നിക്കുന്നേല് അന്നക്കുട്ടിക്ക് വീട്ടില് കഴിയാന് പോലും സാധിക്കുന്നില്ല. ഇവര് അയല്വാസിയുടെ വീട്ടിലാണ് ഉറങ്ങുന്നത്. കര്ണാടക വനത്തില് നിന്നുമാണ് പുഴ കടന്ന് കാട്ടാനകള് എത്തുന്നത്. ഇവിടെയുള്ള വൈദ്യുതി വേലി കാര്യക്ഷമമല്ലാത്തതാണ് കാട്ടാനകള് എത്താന് ഇടയാക്കുന്നത്. വൈദ്യുതി വേലി കാടുമൂടിയ നിലയിലാണ്. കൃഷിയിടങ്ങളിലെത്തുന്ന കാട്ടാനകളെ പ്രദേശവാസികള് ശബ്ദമുണ്ടാക്കി തുരത്തുകയാണ് ചെയ്യുന്നത്. പഞ്ചായത്ത് അംഗങ്ങളായ രജിത സജി, സിബി എം. തോമസ് എന്നിവര് സ്ഥലം സന്ദര്ശിച്ചു. വൈദ്യുതി വേലികാര്യക്ഷമമാക്കണമെന്നാണു നാട്ടുകാരുടെ ആവശ്യം.